**HANKEDOKUMENDID**

**TEHNILINE KIRJELDUS**

1. **TERMINID**

Tehnilises kirjelduses on Hankijat nimetatud Tellijaks.

Isikut, kellega käesoleva hanke tulemusena sõlmitakse töövõtuleping, nimetatakse Töövõtjaks.

**2. HANKE OBJEKT**

**2.1.** Valga linnas Aia tn 12 kinnistul (katastritunnus 85401:005:0330) asuva **Valga Keskraamatukogu** kohandamine vastavalt tuleohutusenõuetele ja Päästeameti tuleohutusjärelevalve ettekirjutuses 29.03.2017 nr 7.2-6.3/581 esitatud nõuetele. Hoone aadressiga Aia tn 12, Valga linn on ehitismälestis (reg nr 23316) ja asub Valga linnatuumiku muinsuskaitsealal (reg nr 27005).

|  |  |
| --- | --- |
| Objekt/aadress | Tehnilised näitajad |
| Valga KeskraamatukoguAia tn 12 (katastritunnus 85401:005:0330), Valga linn, Valga vald, Valga maakond | Ehitisregistri kood: 111037776Ehitusaasta: 1902Kasutusotstarve: 12623 Raamatukogu |

**3. TÖÖDE ALUSDOKUMENDID**

Tööde alusdokumendid on:

**3.1**. Käesolev tehniline kirjeldus.

**3.2.** Arhitekt Jiri Tintera koostatud „VALGA RAAMATUKOGU TULEOHUTUSNÕUETE TÄITMISE TÖÖDE TEGEVUSKAVA“, töö nr L0821.

**3.3.** Päästeameti ettekirjutus 29.03.2017 nr 7.2-6.3/581.

**4. TELLIJA EESMÄRK**

**Hankija eesmärgiks on tähtaegselt ja optimaalsete kuludega kõrvaldada Lõuna Päästekeskuse ettekirjutustes märgitud puudused ning ehitada ümber Valga Raamatukogu trepikojad vastavalt kehtivatele tuleohutusnõuetele.**

Tööd peavad vastama kehtestatud nõuetele, järgides tehnilisi norme ja kvaliteedinõudeid. olles ülalpidamises võimalikult vastupidavad ja kauakestvad ning mille ülalpidamisekulud oleksid võimalikult madalad. Sealhulgas:

**4.1.** teostatavad ehitustööd peavad vastama ehitusnormidele ja -nõuetele, õigusaktidele ja käesolevas tehnilises kirjelduses toodud nõuetele;

**4.2.** kasutatud materjalid, tooted, seadmed, tehnosüsteemid ja nende paigaldamise tehnoloogiad peavad vastama ruumide funktsionaalsusele, kehtestatud nõuetele ja olema sobilikud ning arvestama ruumide eripäradega;

**4.3.** kasutatud materjalid, tooted, seadmed, tehnosüsteemid ja nende paigaldamise tehnoloogia peavad tagama võimalikult pika kasutusea, vastupidavuse ning olema võimalikult kulumiskindlad;

**4.4.** tööd peavad olema teostatud (ka materjalide transport) selliselt, et välistada tolmu sattumist varjatud kohtadesse, tehnosüsteemidesse, ventilatsiooni torustikku, kütteradiaatoritesse, valgustitesse jne;

**4.5**. tööd peavad vastama Heale Ehitustavale.

**4.6.** teostatud tööd peavad vastama kehtivatele tuleohutusnõuetele.

Ehitustööde teostamisel peab olema arvestatud olemasoleva situatsiooniga (hoones tehtud ümberehitused, paigaldatud seaded jne).

**5. TÖÖDE KIRJELDUS**

**Järgnev tööde kirjeldus on koostatud eesmärgiga teavitada Töövõtjat töö mahtude ja tingimuste osas, millele Tellija osutab erilist tähelepanu. Järgnev loetelu ei ole täielik. Töömahu määramisel tuleb lähtuda Lähtedokumentatsioonist ja selle lisadest kui tervikust.**

**5.1.** Üldosa

**5.1.1.** Hankedokumentides kavandatud tööd teostatakse täisvastutusega peatöövõtu meetodil. Vastutus kogu ehitusplatsil toimuva tegevuse ja ohutuse üle lasub Töövõtjal.

**5.1.2.** Pakkumuses tuleb arvestada kõikide vajalike tööde teostamisega, mis on vajalikud hankedokumentides ja selle lisades kirjeldatud eesmärgi täitmiseks kuni ehitusobjekti ja hankedokumentides kavandatud tööde täieliku valmimiseni ja üleandmiseni Tellijale. Kõik vajalikud tööd või tooted konstruktsioonide ja süsteemide eesmärgipäraseks tõrgeteta töötamiseks, mis ei ole kajastatud pakkumuses, kuid milleta ei ole võimalik tagada lõppeesmärki, loeb Tellija töövõtu koosseisu, mille eest täiendavalt maksma ei pea;

**5.1.3.** Kõik konstruktsioonid ja tehnosüsteemid tuleb ehitada nii, et oleks tagatud juurdepääs (nii igapäevase kui korralise) hoolduse teostamiseks tavapäraste vahenditega.

**5.1.4.** Evakuatsiooni- ja väljumisteel paiknevate tuletõkkeuste suluste valikul arvestada hoone või ruumi kasutusotstarbega, hoone või ruumi kasutajate arvuga.

**5.2.** Töövõtu mahtu kuulub:

**5.2.1. Ettevalmistustööd:**

* olemasoleva hoone põhjaliku ülevaatuste ja vajalike mõõdistamiste teostamine;
* mööbli ja inventari kolimine ajutisse paika, eelnevalt kokkulepitud kohta maja siseselt;
* ehitustööde lõppedes mööbli ja inventari tagasi toomine samasse asukohta, töövalmidusse seadmine;

**5.2.2**. **Ehitustööd**:

Vajalikud ümberehitamise tööd Valga Keskraamatukogus teostatakse vastavalt Arhitekt Jiri Tintera koostatud tegevuskava järgi „VALGA RAAMATUKOGU TULEOHUTUSNÕUETE TÄITMISE TÖÖDE TEGEVUSKAVA“, töö nr L0821 ning täidetakse Päästeameti ettekirjutuses märgitud nõue.

* likvideerida ja utiliseerida raamatukogu tamburi sisemine klaasist sein koos uksega ja fuajees asuv loendur-turvavärav koos klaasseinaga;
* vajadusel eemaldada kõik mittevajalikud tehnosüsteemid (elektrikaablid jms);
* paigaldada hoones evakuatsioonitrepikodade ja korruste vahele nõuetele vastavad tuletõkkeuksed, moodustades seeläbi evakuatsioonitrepikodadest ja korrustest omaette tuletõkkesektsioonid otsepääsuga välja, et võimaliku tulekahju puhkemise korral oleks tagatud inimeste ohutu evakueerumine või nende evakueerimine hoonest:

1) esimesele korrusele paigaldada klaasist tuletõkkesein EI30 koos kahepoolse uksega 1800x2200 mm või paigaldada tuletõkkekardin EW30, mis ühildub ja töötab koos hoones olemasoleva süsteemiga (ATS süsteem, jooniste korrigeerimine, reservtoide, elektriühendus);

2) esimesele korrusele paigaldada kokku 2 tk ja teisele korrusele 1 tk profiiliga valget värvi tuletõkkeust EI30 mõõtudega 900x2100 mm. Uksed peavad nägema välja samasugused nagu olemasolevad uksed;

3) esimesele ja teisele korrusele tagumise trepikoja avale paigaldada klaasist tuletõkkeuksed mõõtudega 1500x2270 mm ja tuletõkkeuks mõõtudega 1500x2220 mm.

* fuajees ripplae demonteerimine vajalikus ulatuses ja paigaldada uus samaväärne ripplagi;
* ruumides teostatakse käesoleva hanke raames taastamistööd ja viimistlus (ukseavad, põrandad, seinad jms), mis on seotud käesoleva hanke uste ja seina või tuletõkkekardina paigaldamisega;
* värvimise puhul peab kasutama värvi, mis sobib ruumi kasutusega, on kulumiskindel ning talub sagedast puhastamist aktiivsete pesuvahenditega;

**6. MUUD KAASNEVAD TÖÖD/TOIMINGUD JA KULUD**

6.1. Töövõtja fikseerib ehituseelse olukorra (fotod) .

6.2. Õigusaktidest tulenevad kohustused, sh:

6.2.1. ehituse tehnilise dokumentatsiooni pidamine.

6.3. Ehitusplatsi (töömaa) korraldamine tööde läbiviimiseks:

6.3.1. prahi ja jäätmete ära vedu, sealhulgas tuleb arvestada ka sellise prahi ära veoga, mis on jäetud ehitusobjektile utiliseerimiseks.

6.4. Töömaal tolmu leviku tõkestamine toimub selle kokku kogumise teel.

6.5. Nõutud garantiid on loetletud hankedokumentidele lisatud töövõtulepingus.

6.6. Ehitusjärgne koristus tagamaks ehitustolmu täieliku kõrvaldamise ka varjatud kohtades nagu kütteradiaatorid, liistude pealsed jne.

**7. NÕUDED HINNAPAKKUMISE VOMISTAMISELE JA MUUD TINGIMUSED**

**7.1**. Lepingu teostamise tähtaeg on kolm kuud alates lepingu allkirjastamisest. **.**

**7.2.** Hinnapakkumine vormistada asutusele **Valga Vallavalitsus.**

**7.3**. Hinnapakkumise maksumuse kalkuleerimisel peab pakkuja arvestama, et maksumus hõlmab kõiki hankelepingu nõuetekohaseks vajalikke töid, teenuseid, tegevusi ja toiminguid k.a neid, mida ei ole alusdokumentides kirjeldatud, kuid mis on lepingu eesmärki arvestades tavapäraselt vajalikud nõuetekohase tulemuse saavutamiseks.

**7.4.** Eduka hinnapakkumise valikul arvestab hankija ainult hinnakriteeriumit. Edukaks tunnistatakse madalaima hinnaga hinnapakkumine.

**7.5.** Lõpphind peab sisaldama hinda koos käibemaksuga.

**7.6.** Hankija võib pidada pakkujatega läbirääkimisi hinna vähendamise eesmärgil.

**7.7.** Hankijal on õigus kõik pakkumused tagasi lükata, kui need ületavad hankija rahalised võimalused.

**7.8.** Pakkumus on jõus 60 päeva alates pakkumuste esitamise tähtpäevast.

**7.9.** Hankija jätab endale õiguse tellida pakkumuses küsitud artikleid osaliselt.

**7.10. Hinnapakkumiste esitamise tähtaeg on 19.august kl 12.00 e-posti aadressile****hanked@valga.ee**

Küsimuste või täpsustuste korral võtke palun ühendust (kontaktisik) Urmas Möldre urmas.moldre@valga.ee tel 5348 7880.

**8. Lisad**

1) ettekirjutus Valga Keskraamatukogu;

2) tegevuskava;

3) tööde mahutabel.